Sant Amanç 360º, ruta mística | L'Agulla
Sant Amanç 360º, ruta mística
06/11/2016 08/10/2016 ~ Redacció
Avui veurem una part d’una ruta que per a en Lluís Maria Xirinacs i altres persones simbolitza tota una experiència espiritual i humana: el camí de Vidabona. És aconsellable consultar aquí i aquí.
Iniciem la ruta precisament per la pista sense encimentar, direcció sud, envoltats de bosc fins que a un km apareixen uns prats i un pl afó informatiu sobre el camí de Vidabona: és el coll de Tuta i el pla de Can Pegot (1.420 m). Deixem la pista i continuem per un petit sender a la dreta, vers un roc granític aïllat, amb una gran X esculpida, que és el memorial de Lluís Maria Xirinacs. La vista és esplendorosa.
Aquest punt és el centre del 8 del Camí de Vidabona, el camí iniciàtic de què hem parlat a l’inici, on aquest camí, no el nostre, dibuixa una X sobre la terra. En aquest indret hi va morir en Lluís Maria Xirinacs el 6 d’agost del 2007, dia en què feia 75 anys, segons tenia planificat des de f eia anys. Va venir a ofrenar la seva vida en aquest bell indret on, segons deia, es va coure la nostra llengua i nació, en un acte del més alt nivell espiritual i en el moment de més plenitud de la seva vida: “Ofereixo el do més preuat, que és la meva vida, per l’alliberament del meu poble, per l’alliberament de tots els pobles oprimits de la terra, per la natura presonera nostra”. (Dietari final)
Publicat a A peu, Número 98	Catalunya
< Previous El Regne, d’Emmanuel Carrère
Next > La dimensió canvia la perspectiva?